— У мяне ж яшчэ неўралагічны дыягназ… Толькі з анкалогіяй, можа, і можна было б існаваць, быццам бы нейкая дынаміка пазітыўная ёсць. А праз дыфузную полінейрапатыю ў мяне перасталі працаваць спачатку ногі, а цяпер і рукі не слухаюцца. Я не магу хадзіць, не магу сябе абслугоўваць, не магу нічога прыгатаваць. Цэлымі днямі толькі сяджу. Стараюся, як кажуць, ціснуць на сон — пазней прачынаюся, пазней снедаю. Мне ж спяшацца няма куды. Існую каля тэлевізара і кампутара.